قبائیلی امور کی وزارت
قبائلی امورکے مرکزی وزیر جناب ارجن منڈا نے آسام کے قبائلی علاقوں میں اسکیموں کے نفاذ کی
پیش رفت پرتبادلہ خیال کیا
قبائلی امورکے مرکزی وزیرنے قبائلی مصنوعات اوردستکاری کو فروغ دینے نیز اس کی مدد کرنے کے طریقے وضع کرنے کے لئے آسام کے وزیراعلیٰ کے ساتھ میٹنگیں کیں
نئی دہلی، 12؍ ستمبر :قبائلی امورکے مرکزی وزیرجناب ارجن منڈانے آسام میں قبائلی علاقوں کی ترقی سے متعلق وزیراعلیٰ جناب ہمنتابسوا سرما کے ساتھ تبادلہ خیال کیا۔ آسام سرکارکے سینئرکابینی وزراء اور قبائلی امورکے محکمے کے حکام بھی آج یہاں ریاستی گیسٹ ہاؤس میں منعقدہ جائزہ میٹنگ میں موجود تھے ۔
جناب منڈانے جناب ہمنتا بسواسرماکو 21-2020کا ون دھن ایوارڈ بھی پیش کیا۔ قبائلی امورکی وزارت نے ، ون دھن یوجنا میں معاون برانڈنگ کے لئے اجتماعی اقدامات کے زمرے میں آسام کے ٹرائیسم کو 22-2021کا ون دھن قومی ایوارڈ دیاہے ۔
ذرائع ابلاغ کے نمائندوں سے خطاب کرتے ہوئے جناب منڈا نے کہاکہ ان کے دوروزہ دورے کا مقصد قبائلی علاقوں اور ریاست اورخطے کی قبائلی آبادی کی ترقی کے لئے نافذ اسکیموں کا جائزہ لینا ہے ۔
وزیرموصوف نے بتایاکہ تبادلہ خیال میں کلیدی نکات میں آسام کے قبائلی علاقوں کی دستکاری کی اشیاء اور دستکاروں کو فروغ دینے کے طریقے ، ان علاقوں کے بچوں کے لئے معیاری تعلیم کو یقینی بنانا ، ایک لوویہ ماڈل تعلیم اور ان علاقوں میں اسکیموں کے مجموعی نفاذ کے موضوعات شامل ہیں ۔اس سے قبل اگست میں آسام کے وزیراعلیٰ نے نئی دہلی میں ریاست میں قبائلی ترقی کو فروغ دینے کے منصوبوں اورانھیں آگے بڑھانے کے اقدامات کی تشریح کرنے کی غرض سے نئی دہلی میں ٹرائیفیڈکی ٹیم کے ساتھ ملاقات کی تھی ۔ قبائلی ترقی کو اگلی سطح تک لے جانے کے ان مستقبل کے منصوبوں کو میٹنگ کے دوران دکھایابھی گیااوران پرتبادلہ خیال بھی کیاگیا۔
انھوں نے مزید کہاکہ ‘‘ ایک ایسا ترقیاتی پروگرام ہونا چاہیئے جس کے ذریعہ مکمل شمار مشرقی خطہ ترقی کرسکے ۔ یہ ایک ایسے طریقے سے ہوناچاہیئے کہ مکمل خطے کو ایک ترقیاتی ماڈل کے طورپرپیش کیاجاسکے ۔ شمال مشرق کے لئے گیٹ وے آسام ہے اور یہ انتہائی اہم ریاست ہے ۔ ہم نے وزیراعلیٰ اور ریاست کے سینئر افسران کے ساتھ قبائلی علاقوں اور ان پروگراموں سے متعلق تبادلہ خیال کیا جنھیں ان علاقوں میں نافذ کیاگیاہے ’’۔
قبائلی امورکے مرکزی وزیرنے ترقیاتی مرحلے میں ریاست کی قیادت کرنے کے لئے جناب ہیمنتا بسوا سرماکی کاوشوں کو سراہا ۔ ‘‘ آسام ، وزیراعظم جناب نریندرمودی کی قیادت کے تحت آگے بڑھ رہاہے اورمجھے خوشی ہے کہ آسام جناب ہمنتا بسواسرما کی قیادت کے تحت فروغ پارہاہے ۔ انھوں نے مزید کہاکہ ریاست اور مرکز ہدف کے حصول اور قبائلی دستکاروں کو قومی نیز بین الاقوامی سطح پرفروغ دینے کے لئے قریبی تعاون کے ساتھ کام کررہے ہیں ۔
جناب منڈا نے یہ بھی کہاکہ وزارت قبائلی عوام کے موجودہ روایتی نظام اورطرز زندگی کو بہتربنانے اور دستکاروں اوران کے کام کو قومی اوربین الاقوامی سطح پرلے جانے کی کوشش کررہی ہے ۔ انھوں نے مزید کہا‘‘ ون دھن آسام میں قبائلی معاش اور صنعتوں کو فروغ دینے کے لئے ایک گیم چینجرہوسکتاہے ، جب کہ ایک لوویہ ودیالیہ ، قبائلی بچوں کو یکساں اوراعلیٰ معیاری تعلیم فراہم کریں گے ۔ ہم اس بات کو بھی یقینی بنانے کی کوشش کررہے ہیں کہ بچوں کو معیاری تعلیم حاصل ہواوروہ مقابلہ جاتی امتحانوں میں شرکت کریں ۔ ہم چاہتے ہیں کہ قومی سطح کے امتحانات میں شرکت کے لئے قبائلی علاقوں سے زیادہ سے زیادہ امیدوار آئیں ۔ اس وقت ایک لوویہ ماڈل پرتبادلہ خیال ہورہاہے اور ہم مرکز کے ساتھ ان پرمزید تبادلہ خیال کریں گے ’’۔
شمال مشرقی ہندوستان میں قائم آسام کی نمایاں قبائلی مجموعی آبادی ہے جس میں 3308570کی تعدادمیں جنگلاتی آبادیاں ہیں جو کہ مجموعی آبادی کا 12.4فیصد ہے ۔ کم سے کم امدادی قیمت  اور ایم ایف پی کے لئے اقداری سلسلے کی فروغ کے ذریعہ چھوٹی جنگلاتی مصنوعات  کی مارکیٹنگ کے لئے طریقہ کار اس ریاست میں پچھلے دوسال میں تبدیلی کی علامت بن گیاہے ۔ ملک کی 21ریاستوں میں ریاستی سرکاروں کی ایجنسیوں کے ساتھ شراکت میں ٹرائیفیڈ کے ذریعہ تصورکردہ اورنافذکردہ یہ اسکیم قبائلی آبادیوں کے لئے ایک بڑی راحت کے وسیلے کے طورپر ابھری ہے جو کہ قبائلی معیشت میں براہ راست 3ہزارکروڑروپے سے زیادہ فراہم کررہی ہے ۔ آسام کی ریاست نے ایم ایف پی اسکیم کے لئے ایم ایس پی کو استعمال کیا ہے جب کہ حکومت ہند فنڈ کا مجموعی سرکاری خریداری کااستعمال شدہ حصہ 58.56ایم ٹی ہے ، جس کی لاگت 37.39لاکھ روپے ہے ۔ ون دھن اسکیم کے تحت مجموعی طورپر 1920وی ڈی ایس ایچ جی کو منظوری دی گئی ہے جنھیں 128وی ڈی وی کے کلسٹروں میں قائم کیاگیاہے ۔ اس سے مجموعی طورپر 37786جنگلاتی قبائلی آبادیوں کو استفادہ پہنچ رہاہے ۔ ان وی ڈی وی کے سیز کی عمل آوری کے لئے مجموعی منظورشدہ رقم 19.20کروڑروپے ہے ۔
جناب منڈا ریاست کے اپنے دوروزہ دورے کا مقصد قبائلی ترقیاتی پروگراموں  کے ریاست میں نفاذ کاجائزہ لینے اورانھیں سمجھناتھا۔ اس میٹنگ میں آسام سرکارکے وزراء ، پرنسپل سکریٹری جناب پراویرکرشنا ،ٹرائیفیڈ کے منیجنگ ڈائرکٹراور ٹرائیفیڈ کے دیگرحکام موجودتھے ۔
دیگرمنصوبہ سرگرمیوں میں دوروزہ ورکشاپ /کانفرنس -وائس آف شمال مشرق جن جاتیہ لیڈرکانفرنس اور دوسرے روز آئی آئی ای میں ون دھن ورکشاپ کاانعقاد شامل ہے ۔
تمام ریاستوں کے لئے اسی طرح کے جائزے لینا ، نگرانی کرنا اورزمینی سطح پر پروگراموں کی عمل درآمد کے لئے منصوبہ بندی کی جارہی ہے تاکہ قبائلی عوام کے لئے آمدنی پیداکرنے کے اثر اور انھیں بااختیاربنانے میں تیزی کی جاسکے ۔ ان دوروں اورپروگراموں کا مقصد ملک بھرمیں قبائلی زندگیوں اور معاش کی مکمل تبدیلی کو پراثربنانا نیز آتم نربھربھارت کی جانب پیش رفت کرنا ہے۔